Jahtum na htoi kabrim Nobei Ai kumhpa
闪光的礼物
“Gabo wan yam magam a kawa”ngu sari mying lu ai Nobei Ai go, 1833 ning shata 10 pro 21 ya hta Suiden mare daju Side ke a mo(Sitok hkolam) ko shangai ai wa re. Nobei Ai ya prat ting go jak gong hte byong gayau hpaji maga dinglik hpan shalat ai grai galo lai wa sai, lak san shalat lu ai mying ahkang pyi 129 du nga ai, dai kata na grau mazen hpan shalat lu ai go gabo wan yam re. Wan yam hpan shalat ai hta Nobei Ai hte shi a nta masha ni saitum saipa ap nong lai wa masai. Chyam dinglik ai ko shi ganau la sha mung gabo si hkrum mat ai hta n-ga, shi gawa hkum hkrang do hten hkrum mat wa nna, shi hkum nan mung hkumting sai hkrai rai hkala hkrum lai wa yu nu ai. Raitim hpungtang hpaji a chyok marok rai hkom yak la ai bum lam ko Nobei Ai go ngang kang ai myit atsam hte shakut lung nna, jahtum e htoi kabrim ai pungding tso ko du lu nu ai.
Nobei Ai go kaba sut ai hpan shalat sara re sha n-ga, mungkan ko mying gumhkong ai magam rung up hkang kung kyang ai wa mung re. Shi a sak prat ting num nhkungran ai nga shalai u ai.
So dingla nga sai Nobei Ai go jahtum do hta grai laja ai hkri hkro pum ana hte masin machyi ana lu u ai. Machyi yupku ko gale galau rai machyi ana e zingri ai hpe hkrum ai sha n-ga, nta masha ni si htong kau da ai yon hkyen hpe mung no hkam sha nga ai. Grau nna myit machyi yon hkyen ai go shi matut nna hpungtang hpaji dinglik ai magam hpe nmo mon lu mat ai lam rai nga ai. Shi tut e myit mangoi nja nhpra rai nga ai go, tinang lata hte go sharot da ai Shenglui mo chyam dinglik rung gok re. Shi a myi ko ndai dinglik gok go shi a sak hta grau achyu nga nga ai.
Asak 60 ning hpring ai hpang, Nobei Ai masin machyi ana matut ndi laja song wa nna, laning ni ning laman hta sha shi grai lawan ai hku gongkya so dingla mat wa ai, Nobei Ai go tinang nga pra lu ai nhtoi nlo sai ngu dum la nga u ai. Yuptung e masha zim ai shaloi, tinang a hpang do na lam hpe sumru nga u ai: Ngai a ningsang magam ko na lu mahkong ton ai sutgan ni go si jang gara hku nla mat wa lu ai, matut hkam la na masha mung nnga ai, dai rai nna ngai no hkrung nga ai nhtoi ni hta ndai sut gumhpro ni hpe lachyum rong ai hku hpajang da ra ai nga myit lu u ai.
“Tsi hpaji nga yang shinggyim sha ni hpe machyi mako hkyemsa sha-ngun nna aten galu ngui pyo sha-ngun lu ai sut ai ningsang magam re, sut gumhpro nkau sho nhtom tsi hpaji dinglik ai magam hta madi shado ai go grai lachyum rong ai amu re.”ngu myit du nna Nobei Ai go jiwoi mung a tsi hpaji -sharin shapan magam hte tsi rung lang arung arai mari jahkum na matu ap nong garum na dodan da nu ai.
“Manghkang nkau go yan lu sai, ngam ai sut gumhpro ni nga yang shinggyim sha yong ngui pyo lam maga lang ai rai ra ai. Suiden mung go ngai a daido buga re, jiwoi mung a hkik hkam bong ring lam hta ngai a n-gun ap nong na go gingdan ra kadon ai re. Raitim ngai a jiwoi mungdan ngai a myu hpe sha myit ai go krowang gyip ai tai.”nga myit hkrup u ai. Nobei Ai go Suiden mungdan masha raitim shi a lago hkang go Uropa, Ameriga mungdan shagu kabye chyam nu ai re.
“Ngai Suiden ko daido nna Rusha mung ko nga kaba nngai, Ameriga, Frans mung ko hpaji ning hpang sharin hkam la lu nngai, ya Itali mung ko dingla prat nga shatong nga nngai. Ngui pyo nga pra lam tam ai go shinggyim sha ni a myit makun makam rai nga ai, ngui pyo nga pra lam hpe hkam sha na mung shinggyim sha ni a ahko ahkang rai nga ai. Ngai a sut gan hpe ngai a jiwoi mung hpe ap nong ya ai sha n-ga, mung kan hpe mung ap nong ya na nngai.”
Nobei Ai lai wa sai aten ni hpe bai nhtang sumru let myit grai ganan hkrum ai, shi nga yang go mungkan na mungdan shagu hte ndi nhka matut manoi nga ai ngu sung sung myit hkrup u ai, ndai ten hta mungkan ting hte shinggyim sha ni yong hpe tsora ai de maden jat mat wa salu ai.
1895 ning shata 11 pro 27 ya hta Nobei Ai go tinang grai lo lu ton ai sutgan jai lang na hkrunlam tam mu nu ai. Shingrai shi go lawu de na numhtet laika ni hpe ka da u ai:
Mungkan hta kaba ai ap nong lu ai kadai wa hpe n nga kumhpa jo shakon ging ai. Simsa lam hte hpungtang hpaji ningsang magam zinghka na matu ndai kumhpa jo shakon ai hta mungdan n-ginhka shanhpro shanchyang n-ginhka ai rai ra ai. Shinggyim sha ni shan hpro nsam shai hkat hkra raitim gara amyu go kaja ai n kaja ai ngu ginhka mai ai n re, gara bosang amyu ni nnga ningsang magam kaba galo shabyin ai hta akyu gun ai kaba sut ai ni hkrai re. Kaga wa hpe yu sha-nem shagrit ai wa go a ngok dik ai, hpaji n rong dik ai asat ngau re.
Hpungtang hpaji go shinggyim sha ni a nga pra prat kram lajang ya ai kaba sut dik ai kanong n-gun re, dai majo hpungtang hpaji ningsang magam hta kaba ai ap nong ai ni hpe shong kumhpa jo shakon ra ga ai.
Kumhpa gumhpro hpe hpan manga garan da ai: Dat hpaji kumhpa, shabyong gayau hpaji kumhpa, hkrung jahkai hpaji hte tsi mawan hpaji kumhpa, laika hparat kumhpa , simsa lam kumhpa ngu garan da ai.
Nobei Ai ndai numhtet ga hte maren, shi a ndai gumhpro ni hpe gumhpro dum ko bang mahkong ton nhtom shaning shagu na amyat gumhpro hpe gambum 5 garan nna sari kumhpa hpan 5 hku shakon kumhpa jo ya nga ai.
“Ngai hta atsam n-gum rong ai made shinggyim sha a matu jahtum shakut ni ai, ngai myit zim ai hte nna ndai mungkan hte hka lu sai, si tim hpa myit nwai shara n nga sai.”
Nobei Ai go tinang a tengman ai shonglam dodan da lu ai majo, grai nan atsang awang nga myit hte shani tup mani sumsai rai, asan awan nga in myit ngui myit pyo nga nu ai.
1896 ning shata 12 nhtoi 10 ya hta mauhpa maumui lo lo hte nga pra lai wa sai Nobei Ai prat mi htum woi mat wa nu ai.
5 ning ai hpang nambat langai numdo Nobei Ai sari kunhpa shagrau poi hpe Suiden mung Side keamo(Sitok hkolam)hte No we mung Ausilo ko rau sha galo hpang masai. Dai aten ko nna daini du hkra shaning shagu shinggyim sha ni a ngui pyo simsa rot jat zinghka ningsang magam hta ap nong ai ni hpe Nobei Ai sari kumhpa nga shakon shagrau nga ma ai re.
Shinggyim sha rot jat bong ring ngui pyo na matu Nobei Ai ap nong ai shawang myit go tut e htoi kabrim nga ai rai.
Tam sok shachyen dan ai: Zinghang Tang
JINGHPO LAIKA
Jahtum na htoi kabrim Nobei Ai kumhpa
SHACHYE SHAGA HTE DAW ANG AI LAM
MANAU SHAGOP OHRA RA
MARU NI A NTA DINGSHON POI
Shiga masa
Sumla shiga
图片新闻
Hka-shang gat mare ko sot ai tsi mawan hking rai n lang na matu hko shabra bugli galo ma ai
“拒绝假冒伪劣医疗器械” 科普
Nshon ginwang ni ma shingtai ni jom de ai dinghku hkan jep na bungli hprai ma ai
陇川县部署单独夫妇信息核查工作
Shiga gadun
短讯
Yinnan hkaimu jong na hpaji ninghkring ni anhte mungdo ko wa jep yu hkom ma ai
云南农业大学专家组到我州考察
Sumla shiga
图片新闻
kac_Latn zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn slv_Latn kac_Latn hau_Latn kac_Latn zho_Hans kac_Latn zho_Hans kac_Latn zho_Hant kac_Latn zho_Hans kac_Latn zho_Hans kac_Latn zho_Hans